ai4bharat/Pralekha huggingface dataset:
பொருளாதார விவகாரங்களுக்கான மத்திய அமைச்சரவைக் குழு
சணல் பைகளில் பொருட்களை அடைத்து அனுப்புவதை கட்டாயமாக்கும் திட்டத்தை நீட்டிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழுக் கூட்டத்தில், உணவு தானியங்கள் மற்றும் சர்க்கரையை, கட்டாயம் சணல் பைகளில்தான் அடைத்து விற்பனை செய்ய வேண்டும் என்ற உத்தரவை 2019-20 சணல் ஆண்டுவரை நீட்டிக்க ஒப்புதல் அளிக்கப்பட்டுள்ளது.
சணல் பைகளில் பொருட்களை அடைத்து விற்பனை செய்யும் சட்டம் 1987-ன்படி கட்டாயம் அடைத்து விற்பதற்கான வாய்ப்புகளை தொடரும் விதமாக அரசு இந்த நடவடிக்கையை மேற்கொண்டுள்ளது. அமைச்சரவையின் முடிவின்படி, உணவுதானியங்களை 100 சதவீத அளவிற்கும், சர்க்கரையை 20 சதவீத அளவிற்கும் பல்வேறு வகைப்பட்ட சணல் பைகளில்தான் கட்டாயம் அடைத்து விற்பனை செய்ய வேண்டும்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
பிரதமர் அலுவலகம்
பாலியில் ஜி-20 உச்சிமாநாட்டின் மூன்றாவது அமர்வான டிஜிட்டல் மாற்றத்தில் பிரதமர் திரு நரேந்திர மோடி ஆற்றிய உரையின் தமிழாக்கம்
மேதகு பெருமக்களே,
டிஜிட்டல் மாற்றம் என்பது நமது யுகத்தின் மிகவும் குறிப்பிடத்தக்க மாற்றமாகும். வறுமைக்கு எதிராக உலகம் முழுவதும் பல தசாப்தங்களாக நடைபெறும் போராட்டங்களுக்கு, டிஜிட்டல் தொழில்நுட்பத்தின் முறையான பயன்பாடு உந்து சக்தியாக மாறியுள்ளது. தொலைதூரத்தில் இருந்து பணி புரிதல் மற்றும் காகிதம் இல்லா பசுமை அலுவலகங்கள் போன்று கொவிட் காலத்தில் நமக்கு பரிச்சயமான டிஜிட்டல் தீர்வுகள், பருவநிலை மாற்றத்திற்கு எதிரான முயற்சியிலும் உதவியாக இருக்கக்கூடும். எனினும் டிஜிட்டல் அணுகுமுறை முற்றிலும் உள்ளடக்கியதாக, டிஜிட்டல் தொழில்நுட்ப பயன்பாடு பரவலாக்கப்பட்ட பிறகு தான் இதன் பயன்கள் முழுவதும் உணரப்படும். துரதிஷ்டவசமாக, இத்தகைய ஆற்றல் வாய்ந்த கருவியை வரவு, செலவு புத்தகத்துடன் தொடர்புபடுத்தி எளிய வர்த்தக நோக்கத்துடன் மட்டுமே நாம் அணுகி வருகிறோம். டிஜிட்டல் மாற்றத்தின் பயன்களை மனித சமூகத்தின் சிறு பிரிவினர் மட்டுமல்லாமல் அனைவரும் கிடைக்கப்பெறுவதை உறுதி செய்வது ஜி-20 தலைவர்களாகிய நமது பொறுப்பாகும்.
டிஜிட்டல் கட்டமைப்பை உள்ளடக்கியதாக மாற்றினால், சமூகப் பொருளாதார மாற்றங்கள் ஏற்படும் என்பதை கடந்த சில ஆண்டுகளில் தனது அனுபவத்தின் மூலம் இந்தியா அறிந்துள்ளது. டிஜிட்டல் பயன்பாட்டினால் அளவும், வேகமும் அதிகரிக்கும். ஆளுகையில் வெளிப்படுத்தன்மையைக் கொண்டு வர முடியும். ஜனநாயக கோட்பாடுகளை உள்ளடக்கிய அடிப்படை கட்டமைப்புடனான டிஜிட்டல் பொது சொத்துக்களை இந்தியா உருவாக்கியுள்ளது. வெளிப்படையான ஆதாரம், வெளிப்படையான ஏ.பி.ஐ மற்றும் வெளிப்படை தரங்களின் அடிப்படையில் இயங்கக்கூடிய வகையில், பொதுவான ஒன்றாக இந்த தீர்வுகள் அமைந்துள்ளன. இன்று இந்தியாவில் ஏற்பட்டுள்ள டிஜிட்டல் புரட்சியை எங்களது இந்த அணுகுமுறை அடிப்படையாகக் கொண்டுள்ளது. உதாரணமாக, எங்களது ஒருங்கிணைந்த கட்டண இணைப்பு .
கடந்த ஆண்டு உலகம் முழுவதும் 40% கட்டண பரிவர்த்தனைகள் யு.பி.ஐ வாயிலாக நடைபெற்றன. அதேபோல டிஜிட்டல் அடையாளத்தின் அடிப்படையில் 460 மில்லியன் புதிய வங்கி கணக்குகளை உருவாக்கி, நிதி உள்ளடக்கத் துறையில் இந்தியாவை சர்வதேச நாடுகளின் வழிகாட்டியாக உயர்த்தி உள்ளோம். எங்களது கோவின் தளம், மனித வரலாற்றின் மிகப்பெரிய தடுப்பூசி திட்டத்தை செயல்படுத்தி, பெரும் வெற்றி பெற்றது.
மேதகு பெருமக்களே,
இந்தியாவில் டிஜிட்டல் அணுகலை நாங்கள் அனைவருக்கும் கிடைக்கச் செய்ய முயற்சி மேற்கொண்டாலும், சர்வதேச அளவில் மாபெரும் டிஜிட்டல் இடைவெளி இன்னும் உள்ளது. ஏராளமான வளர்ந்து வரும் நாடுகளின் மக்களுக்கு டிஜிட்டல் அடையாளங்கள் எதுவும் இல்லை. 50 நாடுகளில் மட்டுமே டிஜிட்டல் கட்டண முறை உள்ளது. டிஜிட்டல் தொழில்நுட்பத்தின் பயன்களை உலகம் முழுவதும் அனைவரும் பெற்று, அடுத்த 10 ஆண்டுகளில் ஒவ்வொரு மனிதரின் வாழ்விலும் டிஜிட்டல் மாற்றத்தை ஏற்படுத்துவோம் என்று நாம் ஒன்றிணைந்து உறுதிமொழி ஏற்போமா!
அடுத்த ஆண்டு ஜி-20 அமைப்பிற்கு இந்தியா தலைமை ஏற்கும் போது தனது கூட்டாளிகளோடு இந்த நோக்கத்திற்காக இணைந்து பணியாற்றும். “ஒரே பூமி, ஒரே குடும்பம், ஒரே எதிர்காலம் என்ற எங்கள் தலைமையின் ஒட்டுமொத்த கருப்பொருளின் உள்ளார்ந்த அங்கமாக “வளர்ச்சிக்கு தரவு” என்ற கோட்பாடு இருக்கும்.
நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
அறிவியல் மற்றும் தொழில்நுட்பத்துறை
தானியங்கி அமைப்புமுறையில் ரயில் கழிவறை கழிவுகளை அகற்றும் புதிய கண்டுபிடிப்பு
பராமரிப்பதற்கு எளிதான மற்றும் உயிரி கழிவறைகளைவிட ஏழு மடங்கு குறைந்த விலையில் கழிவுகளை சேகரிப்பதற்காக இந்திய விஞ்ஞானியால் உருவாக்கப்பட்டுள்ள ஓர் தானியங்கி தொழில்நுட்பம் இந்திய ரயில்வேயில் கழிவறை அமைப்புமுறையை பராமரிப்பதற்கு ஏதுவாக இருக்கக்கூடும்.
தற்போது பயன்படுத்தப்படும் உயிரி கழிவறைகளால் பயணிகள் தூக்கி எறியும் நெகிழி மற்றும் துணி வகைகளை அழிக்க இயலாது. எனவே இதுபோன்ற பொருட்களை அகற்றுவது மிகவும் கடினமானது.
செப்ரோலு பொறியியல் கல்லூரியைச் சேர்ந்த டாக்டர் ஆர் வி கிருஷ்ணய்யா, ஓடும் ரயில்களிலிருந்து கழிவறை கழிவுகளை சேகரித்து, அவற்றை பிரித்து, பயன்படுத்தக் கூடிய பொருட்களாக மாற்றும் தொழில்நுட்பம் ஒன்றை உருவாக்கியுள்ளார்.
அறிவியல் மற்றும் தொழில்நுட்பத் துறையின் மேம்பட்ட உற்பத்தி தொழில்நுட்பங்கள் திட்டத்தின் ஆதரவுடன் மேக் இன் இந்தியா திட்டத்திற்கு வலு சேர்க்கும் வகையிலான இந்த தொழில்நுட்பம் 5 தேசிய காப்புரிமைகளைப் பெற்று தற்போது சோதனைக் கட்டத்தில் உள்ளது.
தானியங்கி அமைப்புமுறை மூன்று எளிய அம்சங்களைக் கொண்டுள்ளது- கழிவுநீர் , வானொலி அதிர்வெண் அடையாள உணரி தொழில்நுட்பத்தை பயன்படுத்தி கழிவுநீர் தொட்டி இருக்கும் இடத்திற்கு ரயில் நெருங்கும்போது மேல் மூடி திறக்கப்படும். அந்த இடத்திற்கு ரயில் செல்லும்போது கழிவு பொருட்கள் கழிவுநீர் தொட்டியில் விழும். இறுதியாக ரயில் அங்கிருந்து சென்றதும் கழிவுநீர் தொட்டியின் மூடி மீண்டும் மூடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736108
சிறப்பு சேவைகள் மற்றும் கட்டுரைகள்
QS உலக பல்கலைக்கழக தரவரிசையில் புதுவை பல்கலைக்கழகம் முக்கிய இடம் பிடித்துள்ளது
QS உலக பல்கலைக்கழக தரவரிசையானது, பல்கலைக்கழகத்தின் பல முக்கிய பணிகள் - கல்வியாண்டு தேர்ச்சி விகிதம்/நற்பெயர், பல்கலைக்கழகத்தின் தலைமையின் அணுகுமுறை/அர்ப்பணிப்பு, ஆசிரிய மாணவர் விகிதம், ஆராய்ச்சி கட்டுரைகள், சர்வதேச ஆசிரியர்கள் விகிதம் மற்றும் சர்வதேச மாணவர்கள் விகிதம் போன்ற ஆறு கடுமையான செயல்திறன் குறிகாட்டிகளுடன் தரவரிசை பட்டியல் 2022 சமீபத்தில் வெளியிட்டது
இதில் புதுவை பல்கலைக்கழகம் 801 முதல் 1000 வகைகளுக்கு  இடையில் தரவரிசை பெற்ற உலகின் முதல் 1000 பல்கலைக்கழகங்களில் இடம்பெற்றுள்ளது. இந்தியாவிலிருந்து தரவரிசைப் பட்டியலில் உள்ள இந்திய பல்கலைக்கழகங்கள் / நிறுவனங்களில் முதல் 20 இடங்களில் புதுவை பல்கலைக்கழகம் இடம்பெற்றுள்ளது. QS உலக பல்கலைக்கழக இடையிலான தரவரிசையில் புதுவைபல்கலைக்கழகம் இடம் பெற்று வரலாற்று சாதனை பெற்றுள்ளது, மேலும் புதுவை பல்கலைக்கழகம் பங்கேற்கும் இந்திய மற்றும் ஆசிய பல்கலைக்கழக தரவரிசையில் தொடர்ந்து இடம்பெற்று முன்னேறிக்கொண்டேவுள்ளது. QS உலக பல்கலைக்கழக தரவரிசையில் 2022 இல் 22 பல்கலைக்கழகங்கள் மற்றும் நிறுவனங்கள் மட்டுமே இந்திய அளவில் இடம்பெற முடிந்தது . இதில் புதுவை பல்கலைக்கழகம் ஆராய்ச்சி, கற்பித்தல், அர்ப்பணிப்பு, ஆசிரியர்களின் ஆராய்ச்சி கட்டுரை போன்ற செயல்திறன் குறிகாட்டிகளில் மிகச் சிறந்த மதிப்பெண் பெற்று சாதனை பெற்றுள்ளது.
QS உலக பல்கலைக்கழக தரவரிசையானது 2014 முதல் அதன் தரவரிசையை அறிமுகப்படுத்தி வெளியிட்டு வருகிறது இதில் புதுவை பல்கலைக்கழகம் 2018 முதல் பங்கேற்று வருகிறது. முன்னதாக புதுவை பல்கலைக்கழகம் QS ஆசியா தரவரிசையில் 301-350 வகைபிரிவிலும் மற்றும் பிரிக்ஸ் பல்கலைக்க தரவரிசையில் 211-220 வகைபிரிவிலும் கடந்த நான்கு ஆண்டுகளாக தொடர்ந்து வெற்றிகரமாக தரவரிசையில் இடம்பிடித்தது வருகிறது.
மேலும் புதுவை பல்கலைக்கழகம் மற்ற மதிப்புமிக்க உலக தரவரிசைகளான Times Higher Education  உலக பல்கலைக்கழக தரவரிசை, Association of Common Wealth பல்கலைக்கழக தரவரிசை, தேசிய தரவரிசைகளான National Institutional Ranking Framework  தரவரிசை, Atal Ranking of Institutions on Innovation Achievements  தரவரிசை, Outlook-ICARE இந்தியா பல்கலைக்கழக தரவரிசை மற்றும் பிற தொழில்துறை நிதியுதவி தரவரிசை போன்ற பல்வேறு தரவரிசைகளிலும் தொடர்ந்து பங்கேற்று வருகிறது. உலகளவில் புதுவை பல்கலைக்கழகத்தின் தரத்தினை உயர்த்தும் நோக்கத்தில் தொடர்ந்து பல்வேறு தரவரிசையில் பங்கேற்று வருகிறது
இத்தகைய சாதனையை படைக்க உறுதுணையாக இருந்த ஆசிரியர்கள், ஆராய்ச்சி அறிஞர்கள், அதிகாரிகள், ஊழியர்கள் மற்றும் மாணவர்களுக்கு புதுவைப் பல்கலைக்கழக துணைவேந்தர் பேராசிரியர் குர்மீத் சிங் அவர்கள் நன்றி தெரிவித்துக்கொண்டார். மேலும், ஆராய்ச்சி அறிஞர்கள் மற்றும் மாணவர்களுக்கு சிறந்த கல்வி ஆர்வத்தை வழங்கும் ஆசிரியர்கள், அதிகாரிகள் மற்றும் ஊழியர்களின் அர்ப்பணிப்பு பங்களிப்புடன் வரும் ஆண்டுகளில் பல்கலைக்கழகம் அதிக உயரங்களை எட்ட முனைப்புடன் செயல்படும் என்றும் தெரிவித்துள்ளார்.
புதுவைப் பல்கலைக்கழகம் வெளியிட்டுள்ள செய்திக் குறிப்பில் இந்தத் தகவல் தெரிவிக்கப்பட்டுள்ளது.
பாதுகாப்பு அமைச்சகம்
மத ரீதியிலான தடைகளைத் தாண்டி தேசத்தைக் கட்டியெழுப்புவதில் பொது மக்கள் பங்களிக்குமாறு மத்திய பாதுகாப்புத்துறை அமைச்சர் வலியுறுத்தியுள்ளார்
மத்திய பாதுகாப்புத்துறை அமைச்சர் ராஜ்நாத் சிங், ஒவ்வொரு இந்திய ராணுவ வீரர் மற்றும் சுதந்திரப் போராட்ட வீரரிடமும் மிகுதியாகக் காணப்படும் நம் நாடு குறித்த தேசியப் பெருமை மற்றும் தேசபக்தியின் பண்புகளை பின்பற்றி மத ரீதியிலான தடைகளைத் தாண்டி தேசத்தைக் கட்டியெழுப்புவதில் பங்களிக்குமாறு பொது மக்களை வலியுறுத்தியுள்ளார்.
2022 , அக்டோபர் 16ஆம் தேதி, 'மாருதி வீர் ஜவான் டிரஸ்ட்' என்ற தன்னார்வ தொண்டு நிறுவனத்தால் ஏற்பாடு செய்யப்பட்ட தியாகிகளுக்கான கவுரவம் என்ற பொருள்படும் 'ஷாஹீதோன் கோ சலாம்' நிகழ்ச்சியில் மத்திய பாதுகாப்புத்துறை அமைச்சர் உரையாற்றினார். ஆயுதப்படை வீரர்கள் பிராந்தியம், மதம், சாதி மற்றும் மொழி ஆகியவற்றின் தடைகளைத்தாண்டி மேன்மை அடைந்து வருவதாக அவர் கூறினார்.
”தாய்நாட்டிற்கு தன்னலமின்றி சேவை செய்து, பல்வேறு அச்சுறுத்தல்களில் இருந்து மக்களைக் காப்பாற்றுங்கள், அதே போல் நமது புரட்சிகர சுதந்திரப் போராட்ட வீரர்கள் இந்தியாவின் சுதந்திரத்திற்காக தங்கள் இன்னுயிர்களை தியாகம் செய்தனர். நமது சுதந்திரப் போராட்ட வீரர்கள் மற்றும் வீரர்களின் இலட்சியங்களையும், தீர்மானங்களையும் முன்னெடுத்துச் செல்வது ஒவ்வொரு குடிமகனின் கடமையாகும். நமது தேசத்தின் ஒற்றுமை, ஒருமைப்பாடு மற்றும் இறையாண்மையைப் பாதுகாத்து, வலிமையான, வளமான மற்றும் தன்னம்பிக்கையான 'புதிய இந்தியாவை' உருவாக்குவதில் தங்கள் பங்கை ஆற்றுங்கள்," என்று திரு ராஜ்நாத் சிங் கூறினார்,
வீரமிக்க சுதந்திரப் போராட்ட வீரர்கள் மற்றும் ஆயுதப்படை வீரர்களுக்கு மரியாதை செய்யும் நோக்கில், நாட்டைக் காப்பதில் உயிர்த்தியாகம் செய்த மாவீரர்களின் குடும்ப உறுப்பினர்களுக்கு ஆதரவளிப்பது ஒரு தேசியப் பொறுப்பாகக் கருதும் திரு ராஜ்நாத் சிங், சேவையில் இருப்பவர்கள் மற்றும் ஓய்வுபெற்ற பணியாளர்களின் அடுத்த உறவினர்களின் நலனுக்காக அரசாங்கம் உறுதிபூண்டுள்ளது என்று வலியுறுத்தினார்.
“நான் உள்துறை அமைச்சராக இருந்தபோது, மத்திய ஆயுதப்படை  ஜவான்கள் மற்றும் அதிகாரிகளின் குடும்பங்களுக்கு ஆதரவாக எடுக்கப்பட்ட முக்கிய முடிவுகளில் ‘பாரத் கீ வீர்’ நிதியும் ஒன்றாகும்.
சமீபத்தில், பாதுகாப்பு அமைச்சகம் ‘மா பாரதி கே சபூத்’ என்ற இணையதளத்தை அறிமுகப்படுத்தியதை குறிப்பிட்ட அமைச்சர், வீரமரணம் அடைந்த வீரர்களின் குடும்பதை கருத்தில் கொண்டு நிதி ஆதார நடவடிக்கைகளில் மக்கள் அதிக பங்களிப்பை வழங்க முடியும்,” என்றார்.
ஆயுதப் படைகளுக்கு உள்நாட்டு அதிநவீன ஆயுதங்களை வழங்கி, பாதுகாப்புத்துறையை வலுப்படுத்துவதற்கே முன்னுரிமை; அனைத்து அச்சுறுத்தல்களையும் எதிர்கொள்ள நாடு தயாராக உள்ளது என்றும் பாதுகாப்பு நடவடிக்கைகள் விரைவில் முழுமையான தற்சார்பு அடையும் என்றும் அவர் கூறினார்.
"இந்தியா அமைதியை விரும்பும் தேசம், எந்த நாட்டையும் தாக்குவது தொடர்பான நடவடிக்கைக்ளில் ஈடுபடாது. ஆனால் நாட்டில் அமைதி மற்றும் நல்லிணக்கத்தை சீர்குலைக்க முயற்சித்தால், தகுந்த பதிலடி கொடுக்கப்படும்" என்று அவர் கூறினார்.
மனித வள மேம்பாட்டு அமைச்சகம்
திரு. தர்மேந்திர ப்ரதான் “வாசியுங்கள் இந்தியா” என்ற 100 நாள் வாசிப்பு இயக்கத்தை தொடங்கினார்.
"இளம் நண்பர்கள்" அவர்களின் வாசிப்புப் பட்டியலைப் பகிர வேண்டும் : மத்திய அமைச்சர்.
‘வாசியுங்கள் இந்தியா” என்ற 100 நாள் வாசிப்பு இயக்கத்தை மத்திய கல்வி அமைச்சர் திரு. தர்மேந்திர ப்ரதான் தொடங்கி வைத்தார். உள்ளூர்/தாய்மொழி/பிராந்திய/பழங்குடி மொழிகளில் குழந்தைகளுக்கு அவர்களது வயதுக்கு ஏற்ற புத்தகங்கள் கிடைப்பதை உறுதி செய்வதன் மூலம், குழந்தைகளுக்கான மகிழ்ச்சியான வாசிப்பு கலாச்சாரத்தை ஊக்குவிப்பதை வலியுறுத்தும் தேசிய கல்விக் கொள்கை  2020-ன் அடிப்படையில் இந்த 100 நாட்கள் வாசிப்பு இயக்கம் தொடங்கப்பட்டுள்ளது.
100 நாள் வாசிப்பு இயக்கத்தை துவக்கி வைத்து உரையாற்றிய அமைச்சர், தொடர்ந்து வாழ்நாள் முழுவதும் கற்றலை உறுதி செய்வதற்கு குழந்தைகள் வாசிக்க வேண்டியதன் முக்கியத்துவத்தை கோடிட்டுக் காட்டினார். வாசித்தலே கற்றலின் அடித்தளம் என்பதை அவர் வலியுறுத்தினார், இது மாணவர்களை சுதந்திரமாக புத்தகங்களைப் படிக்கத் தூண்டுகிறது. அது படைப்பாற்றல், விமர்சன சிந்தனைகளை வாய்மொழியிலும் எழுத்திலும் வெளிப்படுத்தும் திறனை வளர்க்கிறது.
திரு. ப்ரதான் தான் படிக்க தேர்ந்தெடுத்த 5 புத்தகங்களின் பெயர்களைப் பகிர்ந்தார். புத்தகம் படிக்கும் பழக்கத்தை கடைப்பிடிக்குமாறு அனைவரையும் ஊக்குவித்த அவர், தாங்கள் படிப்பதை ஆலோசனைகளுடன் பகிர்ந்து கொள்ளுமாறு அவர் அனைவரையும் கேட்டுக்கொண்டார்.
‘வாசியுங்கள் இந்தியா” இயக்கம் அங்கன்வாடியில் இருந்து எட்டாம் வகுப்பு வரை படிக்கும் குழந்தைகளை மையமாகக் கொண்டது. வாசிப்பு இயக்கம் 100 நாட்களுக்கு  ஜனவரி 1, 2022 முதல் 10 ஏப்ரல், 2022 வரை நடைபெறும். குழந்தைகள், ஆசிரியர்கள், பெற்றோர்கள், சமுதாயம், கல்வி நிர்வாகிகள் உள்ளிட்ட தேசிய மற்றும் மாநில அளவில் அனைத்து பங்குதாரர்களும் இந்த வாசிப்பு இயக்கத்தில் பங்கேற்பர்.
இந்த 100 நாட்கள் வாசிப்பு இயக்கம் தாய்மொழி/உள்ளூர்/பிராந்திய மொழிகள் உள்ளிட்ட இந்திய மொழிகளிலும் கவனம் செலுத்தும். இந்த வகையில், சர்வதேச தாய்மொழி தினமாக கொண்டாடப்படும் பிப்ரவரி 21ம் தேதியும் இந்த பிரச்சாரத்துடன் ஒருங்கிணைக்கப்பட்டுள்ளது. குழந்தைகளை அவர்களின் தாய்மொழி/உள்ளூர் மொழியில் வாசிப்பதை ஊக்குவிப்பதற்காக நாடு முழுவதும் ‘உங்கள் மொழியில் கதை வாசியுங்கள்’ என்ற கருப்பொருளைக்கொண்டு இந்த நாள் கொண்டாடப்படும்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைத் தகவல்கள்
கோவிட்-19 சூழ்நிலையைக் கையாள்வதற்கான ஆயத்த நிலை குறித்து ஆய்வு செய்வதற்கு லேடி ஹர்டிங்கே மருத்துவக் கல்லூரியில் சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் இன்று ஆய்வு மேற்கொண்டார். இயக்குநரின் அலுவலகம், அவசர சிகிச்சைப் பிரிவு, புறநோயாளிகள் சிகிச்சைப் பிரிவு, மாதிரிகள் எடுக்கும் பகுதி, கோவிட் சிகிச்சைக் கட்டடம் - தரைத்தளம் மற்றும் முதலாவது மாடியில் முக்கிய பகுதிகள், சிவப்பு மண்டலப் பகுதி மற்றும் டாக்டர்கள், சுகாதாரப் பணியாளர்கள் உடை மாற்றுவதற்கான பகுதி ஆகியவற்றை அமைச்சர் பார்வையிட்டார்.
அந்த மையத்தில் பணியில் ஈடுபட்டுள்ள டாக்டர்கள் மற்றும் சுகாதார அலுவலர்களுக்கு குளிப்பதற்கு, உடை மாற்றுவதற்கு, தங்கள் உடலில் கிருமி நீக்கம் செய்து கொள்வதற்கான ஸ்பிரே வசதி போன்ற ஏற்பாடுகள், கோவிட்-19க்கான வளாகமாக விசேஷமாக உருவாக்கப்பட்டுள்ள புற்றுநோய் சிகிச்சைப் பகுதியில் செய்யப்பட்டிருப்பதைப் பார்த்து அமைச்சர் திருப்தி தெரிவித்தார். தினமும் ஏற்படும் சூழ்நிலை மாற்றங்களைக் கையாள்வது தொடர்பாக களத்தில் நின்று பணியாற்றும் அலுவலர்களுடன் தினமும் இரண்டு முறை பேசுவதற்கு மருத்துவமனை நிர்வாகம் மேற்கொண்டுள்ள முயற்சிகளை அவர் பாராட்டினார்.
மூன்றாவது முறையாக  நீட்டிக்கப்பட்டுள்ள முடக்கநிலையை மக்கள் முழுமையாகக் கடைபிடிக்க வேண்டும் என்று டாக்டர் ஹர்ஷ் வர்த்தன் கேட்டுக் கொண்டார். கோவிட்-19 நோய்த் தொற்று பரவும் சங்கிலித் தொடர் பிணைப்பைத் தகர்ப்பதற்கு இந்த நடவடிக்கை மிகவும் அவசியமானதாக உள்ளது என்றார் அவர். கோவிட்-19 நோயாளிகளுக்கு சிகிச்சை தரும் டாக்டர்களை தள்ளிவைத்துப் பார்க்க வேண்டாம் என்றும், அந்த நோயில் இருந்து மீண்டவர்களைப் புறக்கணிக்க வேண்டாம் என்றும் நாட்டு மக்களுக்கு அவர் வேண்டுகோள் விடுத்தார்.
இதுவரையில், நோய் பாதித்தவர்களில் 10,632 பேர் குணமடைந்துள்ளனர். கடந்த 24 மணி நேரத்தில் 682 பேருக்கு இந்த நோய் குணமாகியுள்ளது. இதனால் குணமடைந்தவர்களின் எண்ணிக்கை 26.59 சதவீதமாக உயர்ந்துள்ளது. இதுவரையில் 39,980 பேருக்கு நோய் பாதிப்பு உறுதி செய்யப் பட்டுள்ளது. நேற்று முதல் புதிதாக 2644 பேருக்கு கோவிட்-19 பாதிப்பு உறுதி செய்யப் பட்டுள்ளது.
(
பாதுகாப்பு அமைச்சகம்
கோவாவில் இந்திய கடலோர காவல்படைக்கு 4 அதிவிரைவு ரோந்து கப்பல்கள் கட்டும் பணிகளை பாதுகாப்புத் துறைச் செயலாளர் தொடங்கி வைத்தார்
பாதுகாப்புத் துறைச் செயலாளர் திரு கிரிதர் அரமனே இன்று  கோவா ஷிப்யார்டு லிமிடெட் நிறுவனத்தில்  நான்கு கடலோர காவல்படை விரைவு ரோந்து கப்பல்களை  கட்டும் பணிகளுக்கு அடிக்கல் நாட்டித் தொடங்கி வைத்தார். இந்த நிகழ்ச்சியில் பேசிய பாதுகாப்புத் துறைச் செயலாளர், கோவா ஷிப்யார்டு நிறுவனத்தின்  பணிகளை, குறிப்பாக அதன் உள்நாட்டு உற்பத்தி நடவடிக்கைளைப் பாராட்டினார். வளமான பாரம்பரியம் கொண்ட நாட்டின் கப்பல் கட்டும் தொழிலை மேலும் மேம்படுத்த வேண்டியதன் முக்கியத்துவத்தை அவர் வலியுறுத்தினார். கோவா கப்பல் கட்டும் தளத்தின் முக்கிய சாதனைகளை எடுத்துரைத்த அவர், இந்த தொழில்துறை போட்டித்தன்மை கொண்டதாக மாறி வருவதை குறிப்பிட்டார். அதிநவீன நடைமுறைகளுக்கு ஏற்ப ஜி.எஸ்.எல் தயாராக வேண்டும் என்று வலியுறுத்தினார்.
ஜி.எஸ்.எல் வடிவமைக்கும் ரோந்துக் கப்பல்கள், 51.43 மீட்டர் நீளமும், 8 மீட்டர் அகலமும் கொண்டவை ஆகும். இரட்டை என்ஜின் மூலம் இயக்கப்படும் இக்கப்பலின் அதிகபட்ச வேகம் 27 கடல் மைல்கள் ஆகும். இது கொந்தளிப்பான கடல் சூழ்நிலைகளிலும் இயங்கும் திறன் கொண்டது.
இந்திய கடலோர காவல்படைக்கான இந்த கப்பல்கள் ஜி.எஸ்.எல் நிறுவனத்தின் வடிவமைப்பாகும். நவீன மற்றும் தொழில்நுட்ப ரீதியாக மேம்பட்ட இயந்திரங்கள் மற்றும் கணினிமயமாக்கப்பட்ட கட்டுப்பாட்டு அமைப்புகளுடன் இவை உருவாக்கப்படும்.
இந்திய கடலோரக் காவல்படையின் தலைமை இயக்குநர் திரு பிரகாஷ் பால், ஜி.எஸ்.எல் தலைவர் மற்றும் நிர்வாக இயக்குநர் திரு. பிரஜேஷ் குமார் உபாத்யாய் மற்றும் கடலோரக் காவல் படையின் பிற உயர் அதிகாரிகள் இந்த நிகழ்ச்சியில் கலந்து கொண்டனர்.Release ID - 1952203
ANU/SM/PLM/KRS
(Visitor Counter : 59
இளைஞர் நலன் மற்றும் விளையாட்டு அமைச்சகம்
44-வது செஸ் ஒலிம்பியாட் ஓபன் பிரிவின் 9-வது சுற்றில் இந்தியா ஏ, பிரேசிலை தோற்கடிக்க சசிகிரண், எரிகெய்சி ஆட்டம் உதவியது
தமிழ்நாட்டில் மாமல்லபுரத்தில் நடைபெற்று வரும் 44-வது செஸ் ஒலிம்பியாட் போட்டியில் ஞாயிறன்று நடைபெற்ற ஓபன் பிரிவில் பிரேசிலுக்கு எதிராக 3-1 என்ற ஆட்டக் கணக்கில் இந்தியா ஏ அணி வெற்றி பெற கிருஷ்ணன் சசிகிரண், அர்ஜூன் எரிகெய்சியின் ஆட்டம் உதவி புரிந்தது.
முதல் ஆட்டத்தில் சசிகிரண், பிரேசில் வீரர் ஆன்ட்ரே டைமண்ட்டை தோற்கடித்தார். மற்றொரு போட்டியில் எரிகெய்சி பிரேசில் வீரர் சேவாக் கிரிக்கோர் மெக்கிடேரியனை வென்றார். மற்ற ஆட்டங்களில் பென்டாலா ஹரிகிருஷ்ணா, விதித் குஜராத்தி ஆகியோர் டிரா செய்தனர்.
இந்தியா சி அணி பராகுவே அணியை 3-1 என்ற ஆட்ட கணக்கில் வென்றது. இந்திய அணி- அஜர்பைசான் இடையேயான ஆட்டம் 2-2 என்ற புள்ளி கணக்கில் டிராவில் முடிவடைந்தது.
மகளிர் பிரிவில் இந்தியா பி அணி, சுவிட்சர்லாந்தையும், இந்தியா சி அணி எஸ்டேனியாவையும் வென்றன. இந்தியா ஏ அணி, போலந்து அணியிடம் தோல்வி அடைந்தது. மகளிர் பிரிவில் இந்தியா ஏ அணி தொடர்ந்து முன்னிலை வகிக்கும் நிலையில், தற்போது ஜார்ஜியாவும் அதனுடன் இணைந்துள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1849771
ஜவுளித்துறை அமைச்சகம்
ஜவுளித்துறையில் தொழில்நுட்பம் தொடர்பான 10-வது சர்வதேச கண்காட்சி மற்றும் மாநாடு - ‘டெக்னோடெக்ஸ் 2023’ மும்பையில் தொடங்கியது
‘டெக்னோடெக்ஸ் 2023’: இந்திய ஜவுளித்துறையில் தொழில்நுட்பத்தைப் பயன்படுத்துவது தொடர்பான தொலைநோக்குப் பார்வை @2047, 10-வது சர்வதேச கண்காட்சி மற்றும் மாநாட்டை மத்திய ஜவுளித்துறை இணை அமைச்சர் திருமதி தர்ஷனா ஜர்ஜோஷ், மும்பையின் கோரேகானில் உள்ள கண்காட்சி மையத்தில் இன்று  தொடங்கிவைத்தார்.
டெக்னோடெக்ஸ் நிகழ்ச்சியை மத்திய ஜவுளித்துறையும், இந்திய தொழில் வர்த்தகக் கூட்டமைப்பும் இணைந்து ஏற்பாடு செய்திருப்பதன் விளைவாக வாங்குவோர் - விற்போர் இடையே சந்திப்புகள் ஏற்படுத்த பயனுள்ளதாக அமையும். பிப்ரவரி 22 - 24 வரை 3 நாட்கள் நடைபெறும் இந்த நிகழ்ச்சி, உலக அளவிலான தொழில்நுட்ப ஜவுளித்துறை மதிப்புச் சங்கிலி மூலம் துறை சார்ந்த பங்குதாரர்களிடையே கலந்துரையாடல் நடத்துவதற்கான பொதுவான ஒரு தளமாக அமைகிறது.
தொழில்துறை பிரதிநிதிகள் மற்றும் துறை சார்ந்த பங்குதாரர்கள் மத்தியில் பேசிய மத்திய ஜவுளித்துறை இணை அமைச்சர் திருமதி தர்ஷனா ஜர்ஜோஷ், ஜவுளித்துறையின் எதிர்காலம், அந்தத் துறையில் தொழில்நுட்பத்தைப் பயன்படுத்துவதைப் பொறுத்தே அமையும். உலக அளவில் ஜவுளித்துறையில் தொழில்நுட்பப் பயன்பாடு அதிகரித்து வரும் நிலையில், அதன் பலன்களை இந்தியா அனுபவிக்கும் நேரம் ஆகும் என்றார். அடுத்த சில ஆண்டுகளில், உள்நாட்டுப் பயன்பாடு மற்றும் ஏற்றுமதி இரண்டும் மிகப் பெரிய அளவில் வளர்ச்சி அடைய உள்ளது. இதன் விளைவாக இந்தத் துறைக்கு முக்கியத் தருணம் வாய்த்துள்ளது என்றார்.
----
AP/GS/KPG/KRS
(Visitor Counter : 115
பிரதமர் அலுவலகம்
ரீ-இன்வெஸ்ட் 2020-ஐ பிரதமர் தொடங்கி வைத்தார்
மெகாவாட்டுகளில் இருந்து ஜிகாவாட்டுகளை அடையும் திட்டங்கள் நிஜமாகி வருகின்றன: பிரதமர்
இந்தியாவின் நிறுவப்பட்ட புதுப்பிக்கத்தக்க எரிசக்தி திறன் கடந்த ஆறு வருடங்களில் இரண்டரை மடங்கு அதிகரித்துள்ளது: பிரதமர்
வலுவான சுற்றுச்சூழல் கொள்கைகள் வலிமையான பொருளாதாரமாகவும் ஆகலாம் என்பதை இந்தியா செய்து காட்டியுள்ளது: பிரதமர்
மூன்றாவது சர்வதேச புதுப்பிக்கத்தக்க எரிசக்தி முதலீட்டு மாநாடு மற்றும் கண்காட்சியை , காணொலி மூலம் பிரதமர் திரு நரேந்திர மோடி இன்று துவக்கி வைத்தார். புதிய மற்றும் புதுப்பிக்கத்தக்க எரிசக்தி அமைச்சகத்தால் நடத்தப்படும் இந்த மாநாடு, இன்று முதல் 28 நவம்பர் வரை நடக்கிறது. 'நீடித்த எரிசக்தி மாற்றத்துக்கான புதுமைகள்' என்பது ரீ-இன்வெஸ்ட் 2020-இன் மையக்கருவாகும்.
இம்மாநாட்டின் முந்தைய பதிப்புகளில் விவாதிக்கப்பட்ட விஷயங்களான உற்பத்தித் திறனில் மெகாவாட்டில் இருந்து ஜிகாவாட்டுக்கு மாறுவது, 'ஒரே சூரியன், ஒரே உலகம், ஒரே மின்சார தொகுப்பு' ஆகியவை குறுகிய காலத்துக்குள் புதுப்பிக்கத்தக்க எரிசக்தி துறையில் நிஜமாகி வருவதாக பிரதமர் மகிழ்ச்சி தெரிவித்தார். கடந்த ஆறு வருடங்களாக இணையில்லா பயணம் ஒன்றை இந்தியா மேற்கொண்டு வருவதாக அவர் கூறினார். ஒவ்வொரு இந்தியரும் அவரது திறமையை முழுவதுமாக வெளிக்கொண்டு வரும் வகையில் அவருக்கு மின்சாரம் கிடைப்பதை உறுதி செய்வதற்காக இந்தியாவின் மின்சார உற்பத்தி திறனும், விநியோகத் திறனும் விரிவாக்கப்பட்டு வருவதாக அவர் கூறினார். புதுப்பிக்கத்தக்க எரிசக்தி திறனில் சர்வதேச அளவில் நான்காவது இடத்தில் தற்போதுள்ள இந்தியா, முக்கிய நாடுகளுடன் ஒப்பிடும் போது அதிக வேகத்தில் வளர்ந்து வருவதாக அவர் கூறினார். நம்முடைய மொத்த உற்பத்தி திறனில் 36 சதவீதமாக, அதாவது 136 ஜிகாவாட்டுகளாக இந்தியாவின் புதுப்பிக்கத்தக்க எரிசக்தி உற்பத்தி திறன் தற்போது உள்ளது.
2017 முதல் நிலக்கரி சார்ந்த மின்சாரத்தை விட இந்தியாவின் வருடாந்திர புதுப்பிக்கத்தக்க எரிசக்தி திறன் அதிகரித்து வருவதாக பிரதமர் மகிழ்ச்சி தெரிவித்தார். இந்தியாவின் நிறுவப்பட்ட புதுப்பிக்கத்தக்க எரிசக்தி திறன் கடந்த ஆறு வருடங்களில் இரண்டரை மடங்கு அதிகரித்துள்ளது என்று அவர் கூறினார். புதுப்பிக்க எரிசக்தி துறையில் முன்னதாகவே முதலீடு செய்ததன் மூலம் இதை அடைய முடிந்ததென்றும், இதன் மூலம், அப்போது அதிகமாக இருந்த விலைகள் தற்போது குறைந்து வருவதாகவும் திரு மோடி கூறினார். வலுவான சுற்றுச்சூழல் கொள்கைகள் வலிமையான பொருளாதாரமாகவும் ஆகலாம் என்பதை உலகத்திற்கு இந்தியா செய்து காட்டியுள்ளது என்று அவர் கூறினார். எரிசக்தி செயல்திறன் என்பது ஏதோ ஒரு அமைச்சகம் அல்லது துறைக்கு மாத்திரமானது என்றில்லாமல், ஒட்டுமொத்த அரசுக்கும் இலக்காக நிர்ணயிக்கப்பட்டுள்ளதாக அவர் கூறினார். எரிசக்தி திறனை அதிகரிக்கும் வகையிலேயே நமது கொள்கைகளும் உள்ளன.
மின்னணு பொருட்கள் தயாரிப்பு துறையில் உற்பத்தி சார்ந்த ஊக்கத்தொகைகளின் வெற்றியைத் தொடர்ந்து, அதே போன்ற ஊக்கத்தொகைகளை உயர்திறன் சூரிய சக்திப் பொருட்களுக்கும் தர நாங்கள் முடிவெடுத்துள்ளோம் என்று பிரதமர் கூறினார். "தொழில் செய்வதை எளிதாக்குவது" எங்களது முக்கிய முன்னுரிமை என்றும், முதலீட்டாளர்களுக்கு வசதிகளை வழங்குவதற்காக பிரத்யேக திட்ட மேம்பாட்டு மையங்கள் நிறுவப்பட்டுள்ளதாகவும் அவர் கூறினார். அடுத்த தசாப்தத்திற்கான மிகப்பெரிய புதுப்பிக்கத்தக்க எரிசக்தி திட்டங்கள் தயாராக உள்ளதாகவும், வருடத்திற்கு 20 பில்லியன் டாலர்கள் என்ற அளவில் வர்த்தக வாய்ப்புகளை இவை உருவாக்கும் என்றும் அவர் அறிவித்தார். இந்தியாவின் புதுப்பிக்கத்தக்க எரிசக்தி பயணத்தில் இணையுமாறு முதலீட்டாளர்கள், உற்பத்தியாளர்கள் மற்றும் தொழில்களுக்கு அவர் அழைப்பு விடுத்தார்.
------
(